CELEX: 62017CA0676
Language: el
Date: 2019-09-11 00:00:00
Title: Υπόθεση C-676/17: Απόφαση του Δικαστηρίου (τέταρτο τμήμα) της 11ης Σεπτεμβρίου 2019 [αίτηση του Curtea de Apel Ploiești (Ρουμανία) για την έκδοση προδικαστικής αποφάσεως] – Oana Mădălina Călin κατά Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu (Προδικαστική παραπομπή – Αρχές του δικαίου της Ένωσης – Δικονομική αυτονομία – Αρχές της ισοδυναμίας και της αποτελεσματικότητας – Αρχή της ασφάλειας δικαίου – Δεδικασμένο – Επιστροφή των φόρων που εισπράχθηκαν από κράτος μέλος κατά παραβίαση του δικαίου της Ένωσης – Τελεσίδικη δικαστική απόφαση η οποία επιβάλλει την πληρωμή φόρου ασύμβατου προς το δίκαιο της Ένωσης – Αίτηση αναθεώρησης της δικαστικής απόφασης – Προθεσμία για την άσκηση της αίτησης αναθεώρησης)

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/11
            
         
      Απόφαση του Δικαστηρίου (τέταρτο τμήμα) της 11ης Σεπτεμβρίου 2019 [αίτηση του Curtea de Apel Ploiești (Ρουμανία) για την έκδοση προδικαστικής αποφάσεως] – Oana Mădălina Călin κατά Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu
      (Υπόθεση C-676/17) (1)
      
      (Προδικαστική παραπομπή - Αρχές του δικαίου της Ένωσης - Δικονομική αυτονομία - Αρχές της ισοδυναμίας και της αποτελεσματικότητας - Αρχή της ασφάλειας δικαίου - Δεδικασμένο - Επιστροφή των φόρων που εισπράχθηκαν από κράτος μέλος κατά παραβίαση του δικαίου της Ένωσης - Τελεσίδικη δικαστική απόφαση η οποία επιβάλλει την πληρωμή φόρου ασύμβατου προς το δίκαιο της Ένωσης - Αίτηση αναθεώρησης της δικαστικής απόφασης - Προθεσμία για την άσκηση της αίτησης αναθεώρησης)
      (2019/C 383/09)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Ploiești
      
         Διάδικοι στην υπόθεση της κύριας δίκης
      
      Oana Mădălina Călin
      κατά
      Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu
      
         Διατακτικό
      
      
                  1)
               
               
                  Το δίκαιο της Ένωσης, και ειδικότερα οι αρχές της ισοδυναμίας και της αποτελεσματικότητας, έχει την έννοια ότι δεν αντιτίθεται, κατ’ αρχήν, σε διάταξη του εθνικού δικαίου, όπως αυτή ερμηνεύεται με απόφαση εθνικού δικαστηρίου, η οποία προβλέπει ότι αίτηση αναθεώρησης τελεσίδικης δικαστικής απόφασης εκδοθείσας κατά παραβίαση του δικαίου της Ένωσης μπορεί να υποβληθεί εντός αποκλειστικής προθεσμίας ενός μηνός, η οποία αρχίζει να τρέχει από την επίδοση της απόφασης της οποίας ζητείται η αναθεώρηση.
               
            
                  2)
               
               
                  Ωστόσο, η αρχή της αποτελεσματικότητας, σε συνδυασμό με την αρχή της ασφάλειας δικαίου, έχει την έννοια ότι αντιτίθεται, υπό περιστάσεις όπως οι επίμαχες στην υπόθεση της κύριας δίκης, στην εφαρμογή, από εθνικό δικαστήριο, αποκλειστικής προθεσμίας ενός μηνός για την άσκηση αίτησης αναθεώρησης τελεσίδικης δικαστικής απόφασης όταν, κατά τον χρόνο άσκησης της εν λόγω αίτησης αναθεώρησης, η δικαστική απόφαση που καθιερώνει την εν λόγω προθεσμία δεν έχει ακόμη δημοσιευθεί στη Monitorul Oficial al României.
               
            
         (1)  ΕΕ C 63 της 19.02.2018.